ક્યારેય કામ વિના નવરાં ન બેસનારાં વિમળાબહેન કહે છે, ‘મને ઠાકોરજીનાં શણગાર, વસ્ત્રો, રમકડાં વગેરે બનાવતાં આવડે છે. એ બનાવવા મારો શોખ છે અને આજે ઠાકોરજીની કૃપા છે કે હું આ ઉંમરે પણ ઝીણું મોતીકામ કરી શકું છું અને એમનાં મોતીના હિંડોળા, ચોપાટ, શણગાર, તોરણ વગેરે બનાવી અન્ય સ્વજનોના ઠાકરોજીની સેવામાં પધરાવું છું. મને આ કામ કરવું ખૂબ જ ગમે. તન પ્રવૃત્તિમાં રહે છે અને મન પ્રફુલ્લિત રહે છે. ઠાકોરજીની સેવાનું આ કામ મારે મૃત્યુપર્યંત કરવું જ છે.’